Què foren els Jocs Pítics?
Els jocs Pítics eren un dels quatre jocs Panhel·lènics de l'antiga Grècia, disputats cada quatre anys al santuari d'Apol·lo a Delfos.
Es disputaven en honor del déu Apol·lo, deu de la música i la llum, dos anys abans i dos anys després dels jocs Olímpics, intercalats entre els jocs Nemeus i els jocs Ístmics. Foren fundats al voltant del segle VI aC, i, a diferència dels olímpics, també comprenien competicions de música i poesia. En un principi, foren un seguit de competicions culturals (música i poesia) celebrades cada 8 anys, però se li anaren afegint les competicions esportives i s'acabà celebrant cada 4 anys. L'any 582 aC fou la primera edició en el format definitiu. Segons la mitologia, foren iniciats per Apol·lo, després de matar el drac serp Pitó i establir l'oracle a Delfos.
Les proves atlètiques eren les mateixes que les dels jocs Olímpics. Una cursa de carrosses estirades per quatre cavalls es disputava a l'hipòdrom de la plana, no massa lluny del mar, al lloc on hi havia l'estadi original.
Els vencedors rebien una garlanda de llorer de la ciutat de Tempe a Tessàlia.
Un dels quatre jocs Panhel·lènics.